Տղայի՝ հակառակ սեռի հետ հարաբերություններ չունենալու երկու գործոն կար՝ կանայք (իրենց գոյությամբ) և կանայք (իրենց բացակայությամբ): Չնայած տարբեր տարիքի կանանց շրջապատում մեծանալուն, միշտ նրանց ուշադրության կենտրոնում լինելուն, հակառակ սեռի հետ հարաբերություններում տարեկիցներից շատ էր հետ մնում: Չնայած արդեն քսան տարեկան էր, կարծես երեխայության և տղամարդկության անհայտ շեմին էր կանգնել-մնացել: Ոչ կարողանում էր նախորդ փուլ վերադառնալ, ոչ էլ հաջորդին անցնել: Միայն գիտեր, որ այդպես մեջտեղում մնալուց նյարդայնանում է: Միայն թե կարողանար ազատվել ատելությունից: Կեղտոտ, թաց ձեռնոցի նման երանի կարողանար հանել-գցել իր մարմինը կամ էլ տղամարդկությունը: